ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
15 ม.ค. 2559

สรุปตลาดภาคเช้า
ตลาดภาคเช้าปิดปรับตัวลดลง หลังการเปิดบวกในช่วงเช้า จากแรงกดดันของความกังวลต่อการขยายตัวของเศรษฐกิจโลก และราคาน้ำมัน ที่เริ่มอ่อนตัวลงอีกครั้งสร้างแรงขายในหุ้นกลุ่มพลังงาน 
 
แนวโน้ม ภาคบ่าย
คาดดัชนีมีแนวโน้มอ่อนตัวลง จากแรงกดดันของราคาน้ำมันในตลาดโลกที่อ่อนตัวลงอีกครั้ง รวมไปถึงความกังวลต่อแนวโน้มผลประกอบการไตรมาส 4 ของหุ้นกลุ่มพลังงงาน กดดันดัชนี แนะนำกลยุทธ์การลงทุนในหุ้นรายตัว เน้นในหุ้นที่มีแนวโน้มไตรมาส 4 และปันผลโดดเด่น
 
วิเคราะห์ทางเทคนิค
TCC  ราคาปิด 1.45 บาท
แนวรับ 1.42 บาท           
แนวต้าน 1.70 บาท
Stop loss เมื่อราคาใกล้หลุด 1.38บาท
กราฟ TCC ราคาลงลึก โวลุ่มแห้ง และ indicator อยู่ในระดับ Oversold มากเกินไป ขณะที่แท่งเทียนสร้างรูป hammer คุณสมบัติทั้งหมดทางเทคนิคจะทำให้เกิดการดีดตัวขึ้นอย่างรวดเร็ว โดยคาดว่าแนวต้านจะไปได้ใกล้เคียง 1.70 บาท แนะนำเก็งกำไร
 
เด็กแนว
SVOA  ว่าไปแล้ว เอส วี โอ เอ จัดเป็นหุ้นถูก  กำไรดี ค่า PE ต่ำ และมูลค่าซ่อนเยอะ แต่นิสัยเสียตรงที่ราคาหุ้นนั้นไร้ทิศทาง  ซึ่งโดยศักยภาพของบริษัท ควรจะทำให้ราคาหุ้นเดินหน้าขาขึ้นด้วยซ้ำ  ล่าสุดค่า PE 9 เท่า และมี Book value เฉพาะตัวบริษัทอยู่ที่ 1.8 บาทสูงกว่าราคากระดาน  ที่น่าสนใจคือถือหุ้น LIT อยู่ในปริมาณ 47% เกิด hidden asset จากเงินลงทุนปริมาณไม่น้อยกว่า 750 ล้านบาท เพราะราคาหุ้น LIT วิ่งแรงอย่างมาก
โดยมูลค่าซ่อนเงินลงทุนใน LIT นี้สูงถึง 1.1 บาทต่อหุ้น เมื่อรวมกับ Book จะกลายเป็นว่า SVOA ควรจะมีมูลค่าแอบแฝงไม่น้อยกว่า 2.9 บาท  นอกจากนี้ กำไรจะออกมาดีเช่นกัน เพราะได้รับอานิสงส์จากมาตรการช่วยภาษี 15,000 บาท ที่รัฐประกาศไป ขณะที่ผลประกอบการ 9 เดือนโตแล้ว 200% และทั้งปี 58 จะทุบสถิติกำไร
ส่วนปันผลก็ไม่ธรรมดา เพราะจ่ายไม่น้อยกว่า 60% ของกำไร คิดเบื้องต้นน่าจะจ่ายระดับ 6% เลยทีเดียว  คุณสมบัติครบของหุ้นถูก และดี พีอีต่ำ ธุรกิจเด่น ปันผลเลิศ  แต่ราคา ???…. มาดูกัน
กราฟนั้นจัดว่าดูยังไงก็ต้องไป จะช้าจะเร็วก็ควรจะขึ้น เนื่องจากตั้งทรงเป็น W-shape ของราย week แล้ว โดย Stoch กำลังเด้งตัวเป็นสัญญาณซื้ออีกครั้ง ถือว่า bottom out ทางเทคนิคในแนว Double bottom มีแนวต้าน ที่ 1.70 บาท และ1.90 บาท ตามลำดับ   หวังว่าราคาหุ้น SVOA คงจะเป็นหุ้นดีที่สะท้อนราคาไปยัง story และผลการดำเนินงาน 